**Görbeháza Község Önkormányzata**

**Képviselő-testületének**

**12/2015. (VIII.14.) önkormányzati rendelete**

**a települési hulladékkal kapcsolatos hulladékgazdálkodási közszolgáltatásról szóló 17/2014.(XI.27.) önkormányzati rendelet módosításáról**

Görbeháza Község Önkormányzati Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában, valamint a hulladékról szóló 2012. évi CLXXXV. törvény 33. § (1) bekezdésében meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2011.(IV.29.) önkormányzati rendelete 7. számú függeléke alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

**1. §**

(1) A települési hulladékkal kapcsolatos hulladékgazdálkodási közszolgáltatásról szóló 17/2014.(XI.27) önkormányzati rendelet (a továbbiakban: Rendelet) 2. § (1) bekezdése helyébe a következő rendelkezés lép:

„(1)   Görbeháza Község Önkormányzata az ingatlanhasználóknál keletkező települési hulladék gyűjtésére, átvételére, elszállítására, kezelésére hulladékgazdálkodási közszolgáltatást (a továbbiakban: közszolgáltatás) szervez és tart fenn.”

(2) A Rendelet 2. § (3) bekezdése hatályát veszti.

(3) A Rendelet 2. § (4) bekezdése helyébe a következő rendelkezés lép:

„(4)  A közszolgáltatás tartalma kiterjed a közszolgáltató által a közszolgáltatási területen a települési hulladék rendszeres gyűjtésével, átvételével, elszállításával, ártalmatlanításával, kezelésével, továbbá lomtalanítás szervezésével kapcsolatos feladatok teljes körű ellátására.”

**2. §**

A Rendelet 3. § (2) bekezdése helyébe a következő rendelkezés lép:

„(2)     A közszolgáltatási szerződés tartalmi elemei:

1. a közszolgáltató azonosító adatai,
2. a közszolgáltatási tevékenység megnevezése,
3. a közszolgáltatási terület,
4. a közszolgáltatási tevékenység végzésének időtartama,
5. a közszolgáltatási díj számlázásának és megfizetésének módja,
6. a közszolgáltatás teljesítésének feltételei,
7. a közszolgáltató kötelezettségei,
8. az önkormányzat kötelezettségei”

**3. §**

(1) A Rendelet 11. §-a az alábbi (9)-(10) bekezdéssel kiegészül:

„(9) A zöldhulladékot az ingatlanhasználónak lehetőség szerint a közszolgáltató által biztosított komposztáló edényben, házi komposztálással kell komposztálni.

(10) Amennyiben a zöldhulladékot nem komposztálják, és a zöldhulladék elkülönített gyűjtését a közszolgáltató nem biztosítja, akkor azt a vegyes  hulladék céljára szolgáló gyűjtőedényben kell gyűjteni.”

(2) A Rendelet 12. § (1) bekezdése helyébe a következő rendelkezés lép:

„(1) A szelektíven gyűjthető hulladék fajták gyűjtéséhez és ingatlanon történő tárolásához a közszolgáltató térítésmentesen, a műanyag, fém és papírhulladék számára sárga fedelű 120 literes műanyag gyűjtőedényt biztosít.

**4. §**

Ez a rendelet a kihirdetést követő 8. napon lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2015. augusztus 14.

Dr. Juhász Péter

jegyző